Oversigt over bestemmelser, der kan fraviges - fastsat i to bekendtgørelser på dagtilbudsområdet

*Lov om velfærdsaftaler på dagtilbudsområdet og folkeskoleområdet er gældende i perioden den 15. maj 2021 til den 30. september 2024.*

Helsingør og Rebild kommuner har i en nærmere afgrænset periode mulighed for at beslutte at fravige en række bestemmelser i dagtilbudsloven, jf. lov nr. 880 af 12. maj 2021 om velfærdsaftaler på dagtilbudsområdet og folkeskoleområdet. [Link til loven her:](https://www.retsinformation.dk/eli/lta/2021/880)

Kommunes beslutninger skal offentliggøres på kommunens hjemmeside i en samlet oversigt. Oversigten skal indeholde en række oplysninger, som er fastsat i bekendtgørelse om offentliggørelse af kommunernes beslutninger på dagtilbudsområdet og folkeskoleområdet. [Link til bekendtgørelse her](https://www.retsinformation.dk/eli/lta/2021/894). Formålet med oversigten er at give kommunens borgere en samlet oversigt over, hvilke regler de enkelte dagtilbud er omfattet af.

---------------------------------------------------------------------------------------------------------------------------------------------------------------

Bekendtgørelse nr. 892 om ’fravigelse af regler fastsat på bekendtgørelsesniveau på dagtilbudsområdet i henhold til lov om velfærdsaftaler på dagtilbudsområdet og folkeskoleområdet’ fastsætter, at Helsingør og Rebild Kommuner har mulighed for at fravige en række regler fastsat i to bekendtgørelser på dagtilbudsområdet [(Link til bekendtgørelse nr. 892)](https://www.retsinformation.dk/eli/lta/2021/892). De to bekendtgørelser er henholdsvis bekendtgørelse [nr. 968](https://www.retsinformation.dk/eli/lta/2018/968) om ’pædagogiske mål og indhold i seks læreplanstemaer og bekendtgørelse [nr. 1542](https://www.retsinformation.dk/eli/lta/2019/1542) om ’dagtilbud’.

**Regler vedr. den pædagogiske læreplan:** Hvis kommunen beslutter helt at fravige §§ 8 og 9 i dagtilbudsloven, finder reglerne om pædagogiske læreplaner - fastsat i bekendtgørelse nr. 968 - ikke anvendelse. Hvis kommunen vælger delvist at fravige §§ 8 og 9 i dagtilbudsloven, kan kommunen beslutte helt eller delvist at fravige bestemmelserne om den pædagogiske læreplan fastsat i bekendtgørelsen. Se Tabel 1

**Regler om bedre fordeling af børn i daginstitutioner:** Hvis kommunen beslutter helt at fravige § 26 a i dagtilbudsloven, finder kapitel 10 om regler vedr. bedre fordeling af børn fastsat i bekendtgørelse nr. 1542 om dagtilbud - ikke anvendelse. Hvis kommunen vælger delvist at fravige § 26 a i dagtilbudsloven, kan kommunen beslutte helt eller delvist at fravige kapitel 10. Se tabel 2.

**Regler om obligatoriske læringstilbud:** Hvis kommunen beslutter helt at fravige §§ 44 a – 44 g i dagtilbudsloven, finder kapitel 9 om obligatorisk læringstilbud i bekendtgørelse nr. 1542 ikke anvendelse. Hvis kommunen vælger delvist at fravige § 26 a i dagtilbudsloven, kan kommunen beslutte helt eller delvist fravige bekendtgørelsens kapitel 9. Se tabel 3.

**Regler om et sundt frokostmåltid:** Hvis kommunen beslutter at fravige § 16 a, stk. 1, i dagtilbudsloven, skal kapitel 3-8 i bekendtgørelse nr. 1542 om dagtilbud ikke anvendes**.**

**Regler om forældrearrangerede frokost og madordninger:** Hvis kommunen beslutter helt at fravige § 17, stk. 1-3 i dagtilbudsloven, skal kapitel 4, 5, 7 og 9 om forældrearrangerede frokost og madordninger i bekendtgørelse nr. 1542 om dagtilbud ikke anvendes.

I oversigten nedenfor skal kommunerne - i henhold til bekendtgørelse om offentliggørelse af kommunernes beslutninger på dagtilbudsområdet og folkeskoleområdet - angive, hvorvidt de har fraveget bestemmelser i bekendtgørelse [nr. 968](https://www.retsinformation.dk/eli/lta/2018/968) om ’pædagogiske mål og indhold i seks læreplanstemaer og bekendtgørelse [nr. 1542](https://www.retsinformation.dk/eli/lta/2019/1542) om ’dagtilbud’.

|  |
| --- |
| **Dagtilbudslovens §§ 8 og 9 om den pædagogiske læreplan****(og bekendtgørelse nr. 968 om pædagogiske mål og indhold i seks læreplanstemaer)** |
| **Har kommunen besluttet helt at fravige § 8 og § 9 i dagtilbudsloven om den styrkede pædagogiske læreplan? (sæt kryds til højre)****Hvis der sættes kryds, skal bekendtgørelse nr. 968 om pædagogiske mål og indhold i seks læreplanstemaer ikke anvendes.** **Kommunen har dermed besluttet at fravige §§ 1-13 i denne bekendtgørelse.**  | X |
| **Har kommunen besluttet delvist at fravige §§ 8 og 9 i dagtilbudsloven om den styrkede pædagogiske læreplan? (sæt kryds til højre)****Hvis der sættes kryds, kan bekendtgørelse nr. 968 om pædagogiske mål og indhold i seks læreplanstemaer helt eller delvist fraviges.** **Kommunen skal nedenfor angive de bestemmelser i bekendtgørelsen, den har besluttet at fravige.** |  |
| **Bekendtgørelse nr. 968 om pædagogiske mål og indhold i seks læreplanstemaer** | **Sæt kryds her hvis bestemmelsen fraviges.**  | **HVOR: Angiv hvor i kommunen den fraviges. (helt eller delvist)** | **HVORNÅR: Angiv den periode hvor bestemmelsen fraviges - Dato for ikrafttrædelse og udløbsdato.** | **Angiv ny dato *hvis* fravigelsen stopper før angivet tid.** | **Bemærkninger mv. (evt. henvisning)** |
| **Børns trivsel, læring, udvikling og dannelse i dagtilbud** |
| **§ 1.** Den pædagogiske læreplan, jf. dagtilbudslovens § 8, udgør rammen for dagtilbuddets arbejde med børns trivsel, læring, udvikling og dannelse. |  |  |  |  |  |
| *Stk. 2.* Den pædagogiske læreplan skal udarbejdes med udgangspunkt i et fælles pædagogisk grundlag. Det fælles pædagogiske grundlag består blandt andet af elementer som barnesyn, dannelse, leg, en bred læringsforståelse, børnefællesskaber m.v., jf. dagtilbudslovens § 8, stk. 2, og skal kendetegne det pædagogiske læringsmiljø, barnet møder dagen igennem i dagtilbuddet. |  |  |  |  |  |
| *Stk. 3*. Det pædagogiske læringsmiljø skal tilrettelægges inden for og på tværs af seks pædagogiske læreplanstemaer, jf. §§ 3, 5, 7, 9, 11 og 13, hvor hvert tema er nærmere beskrevet i et bilag. De seks læreplanstemaer indeholder en række overordnede elementer, jf. bilag, som børn i dagtilbud skal møde i det pædagogiske læringsmiljø i dagtilbuddet. Det besluttes lokalt, hvordan de overordnede elementer konkret omsættes organisatorisk og pædagogisk i det pædagogiske læringsmiljø i hverdagen. |  |  |  |  |  |
| *Stk. 4.* Det pædagogiske læringsmiljø skal ligeledes tilrettelægges inden for to pædagogiske mål for hvert læreplanstema, hvor de pædagogiske mål beskriver sammenhængen mellem læringsmiljøet og børnenes læring, jf. §§ 3, 5, 7, 9, 11 og 13. |  |  |  |  |  |
| *Stk. 5.* Det pædagogiske læringsmiljø skal inddrage hensynet til børnenes alder, forskellige forudsætninger og børnegruppens sammensætning. |  |  |  |  |  |
| **Læreplanstema nr. 1: Alsidig personlig udvikling** |
| **§ 2**. Det pædagogiske læringsmiljø i dagtilbuddet skal, jf. dagtilbudslovens § 8, stk. 4, understøtte børns alsidige personlige udvikling, jf. bilag 1. |  |  |  |  |  |
| **§ 3.** Det pædagogiske arbejde med læreplanstemaet alsidig personlig udvikling skal tage udgangspunkt i beskrivelsen af temaet, jf. bilag 1, og to pædagogiske mål målrettet børn i aldersgruppen 0-5 år, som er følgende:1) Det pædagogiske læringsmiljø skal understøtte, at alle børn udfolder, udforsker og erfarer sig selv og hinanden på både kendte og nye måder og får tillid til egne potentialer. Dette skal ske på tværs af blandt andet alder, køn, social og kulturel baggrund.2) Det pædagogiske læringsmiljø skal understøtte samspil og tilknytning mellem børn og det pædagogiske personale og børn imellem. Det skal være præget af omsorg, tryghed og nysgerrighed, så alle børn udvikler engagement, livsduelighed, gåpåmod og kompetencer til deltagelse i fællesskaber. Dette gælder også i situationer, der kræver fordybelse, vedholdenhed og prioritering. |  |  |  |  |  |
| **Læreplanstema nr. 2: Social udvikling** |
| **§ 4**. Det pædagogiske læringsmiljø i dagtilbuddet skal, jf. dagtilbudslovens § 8, stk. 4, understøtte børns sociale udvikling, jf. bilag 2. |  |  |  |  |  |
| **§ 5.** Det pædagogiske arbejde med læreplanstemaet social udvikling skal tage udgangspunkt i beskrivelsen af temaet, jf. bilag 2, og to pædagogiske mål målrettet børn i aldersgruppen 0-5 år, som er følgende:1) Det pædagogiske læringsmiljø skal understøtte, at alle børn trives og indgår i sociale fællesskaber, og at alle børn udvikler empati og relationer.2) Det pædagogiske læringsmiljø skal understøtte fællesskaber, hvor forskellighed ses som en ressource, og som bidrager til demokratisk dannelse. |  |  |  |  |  |
| **Læreplanstema nr. 3: Kommunikation og sprog** |
| **§ 6.** Det pædagogiske læringsmiljø i dagtilbuddet skal, jf. dagtilbudslovens § 8, stk. 4, understøtte børns kommunikation og sprog, jf. bilag 3. |  |  |  |  |  |
| **§ 7.** Det pædagogiske arbejde med læreplanstemaet kommunikation og sprog skal tage udgangspunkt i beskrivelsen af temaet, jf. bilag 3, og to pædagogiske mål målrettet børn i aldersgruppen 0-5 år, som er følgende:1) Det pædagogiske læringsmiljø skal understøtte, at alle børn udvikler sprog, der bidrager til, at børnene kan forstå sig selv, hinanden og deres omverden.2) Det pædagogiske læringsmiljø skal understøtte, at alle børn opnår erfaringer med at kommunikere og sprogliggøre tanker, behov og ideer, som børnene kan anvende i sociale fællesskaber. |  |  |  |  |  |
| **Læreplanstema nr. 4: Krop, sanser og bevægelse** |
| **§ 8.** Det pædagogiske læringsmiljø i dagtilbuddet skal, jf. dagtilbudslovens § 8, stk. 4, understøtte børns læring i relation til krop, sanser og bevægelse, jf. bilag 4. |  |  |  |  |  |
| **§ 9.** Det pædagogiske arbejde med læreplanstemaet krop, sanser og bevægelse skal tage udgangspunkt i beskrivelsen af temaet, jf. bilag 4, og to pædagogiske mål målrettet børn i aldersgruppen 0-5 år, som er følgende:1) Det pædagogiske læringsmiljø skal understøtte, at alle børn udforsker og eksperimenterer med mange forskellige måder at bruge kroppen på.2) Det pædagogiske læringsmiljø skal understøtte, at alle børn oplever krops- og bevægelsesglæde både i ro og i aktivitet, så børnene bliver fortrolige med deres krop, herunder kropslige fornemmelser, kroppens funktioner, sanser og forskellige former for bevægelse. |  |  |  |  |  |
| **Læreplanstema nr. 5: Natur, udeliv og science** |
| **§ 10.** Det pædagogiske læringsmiljø i dagtilbuddet skal, jf. dagtilbudslovens § 8, stk. 4, understøtte børns læring inden for natur, udeliv og science, jf. bilag 5. |  |  |  |  |  |
| **§ 11**. Det pædagogiske arbejde med læreplanstemaet natur, udeliv og science skal tage udgangspunkt i beskrivelsen af temaet, jf. bilag 5, og to pædagogiske mål målrettet børn i aldersgruppen 0-5 år, som er følgende:1) Det pædagogiske læringsmiljø skal understøtte, at alle børn får konkrete erfaringer med naturen, som udvikler deres nysgerrighed og lyst til at udforske naturen, som giver børnene mulighed for at opleve menneskets forbundethed med naturen, og som giver børnene en begyndende forståelse for betydningen af en bæredygtig udvikling.2) Det pædagogiske læringsmiljø skal understøtte, at alle børn aktivt observerer og undersøger naturfænomener i deres omverden, så børnene får erfaringer med at genkende og udtrykke sig om årsag, virkning og sammenhænge, herunder en begyndende matematisk opmærksomhed. |  |  |  |  |  |
| **Læreplanstema nr. 6: Kultur, æstetik og fællesskab** |
| **§ 12**. Det pædagogiske læringsmiljø i dagtilbuddet skal, jf. dagtilbudslovens § 8, stk. 4, understøtte børns læring inden for kultur, æstetik og fællesskab, jf. bilag 6. |  |  |  |  |  |
| **§ 13.** Det pædagogiske arbejde med læreplanstemaet kultur, æstetik og fællesskab skal tage udgangspunkt i beskrivelsen af temaet, jf. bilag 6, og to pædagogiske mål målrettet børn i aldersgruppen 0-5 år, som er følgende:1) Det pædagogiske læringsmiljø skal understøtte, at alle børn indgår i ligeværdige og forskellige former for fællesskaber, hvor de oplever egne og andres kulturelle baggrunde, normer, traditioner og værdier.2) Det pædagogiske læringsmiljø skal understøtte, at alle børn får mange forskellige kulturelle oplevelser, både som tilskuere og aktive deltagere, som stimulerer børnenes engagement, fantasi, kreativitet og nysgerrighed, og at børnene får erfaringer med at anvende forskellige materialer, redskaber og medier. |  |  |  |  |  |

|  |
| --- |
| **§ 26 a i dagtilbudsloven om fordeling af børn i daginstitutioner****(og bekendtgørelse nr. 1542 om dagtilbud)** |
| **Har kommunen besluttet helt at fravige § 26 a** i dagtilbudsloven om bedre fordeling af børn i daginstitutioner? **(sæt kryds til højre)****Hvis der sættes kryds, skal regler fastsat i bekendtgørelse nr. 1542 ’om dagtilbud’, kapitel 10 om fordeling af børn i daginstitutioner - ikke anvendes** **Kommunen har dermed truffet beslutning om at frivige kapitel 10 i nævnte bekendtgørelse.**  | **X** |
| **Har kommunen delvist valgt at fravige § 26 a i dagtilbudsloven om bedre fordeling af børn i daginstitutioner? (sæt kryds til højre)****Hvis der sættes kryds, kan kapitel 10 i bekendtgørelse nr. 1542 om dagtilbud helt eller delvist fraviges.** **Kommunen skal nedenfor angive de bestemmelser i kapitel 10 i bekendtgørelsen, den har besluttet at fravige.** |  |
| **Bekendtgørelse nr. 968 om dagtilbud** | **Sæt kryds her hvis bestemmelsen fraviges.**  | **HVOR: Angiv hvor i kommunen den fraviges. (helt eller delvist)** | **HVORNÅR: Angiv den periode hvor bestemmelsen fraviges - Dato for ikrafttrædelse og udløbsdato.** | **Angiv ny dato *hvis* fravigelsen stopper før angivet tid.** | **Bemærkninger mv. (evt. henvisning)** |
| **Kapitel 10****Fordeling i daginstitutioner** |
| **§ 47.** I kommuner, hvor andelen af børn i alderen mellem 26 uger og indtil skolestart med bopæl i udsatte boligområder overstiger 20 pct. af den samlede gruppe af børn i samme aldersgruppe i kommunen, vil loftet for årligt nyoptag af børn med bopæl i udsatte boligområder, jf. dagtilbudslovens § 26 a, stk. 1, 2, 3, 6 og 8, i alle daginstitutioner efter dagtilbudslovens § 19, stk. 2-5, udgøre 35 pct. |  |  |  |  |  |
| *Stk. 2*. Kommunalbestyrelsen i kommuner, hvor andelen af børn i alderen mellem 26 uger og indtil skolestart med bopæl i udsatte boligområder overstiger 20 pct. af den samlede gruppe af børn i samme aldersgruppe i kommunen, jf. stk. 1, skal orientere selvejende og udliciterede daginstitutioner med optagelseskompetence, jf. dagtilbudslovens § 26, stk. 2, samt privatinstitutioner om, at de i løbet af et kalenderår maksimalt må nyoptage 35 pct. børn med bopæl i et udsat boligområde. |  |  |  |  |  |

|  |
| --- |
| **§ 44 a – 44 g i dagtilbudsloven om obligatorisk læringstilbud****(og bekendtgørelse nr. 1542 om dagtilbud)** |
| **Har kommunen valgt helt at fravige §§ 44 a – 44 g i dagtilbudsloven om obligatorisk læringstilbud? (sæt kryds til højre)****Hvis der sættes kryds, skal bekendtgørelse nr. 1542, kapitel 9 om obligatorisk læringstilbud ikke anvendes.** **Kommunen har dermed besluttet at fravige § 45 i denne bekendtgørelse.**  | **X** |
| **Har kommunen delvist valgt at fravige §§ 44 a – 44 g i dagtilbudsloven om obligatorisk læringstilbud? (sæt kryds til højre)****Hvis der sættes kryds, kan bekendtgørelse nr. 1542, kapitel 9 om obligatoriske læringstilbud helt eller delvist fraviges.** **Kommunen skal nedenfor angive de bestemmelser i bekendtgørelsen, den har besluttet at fravige.** |  |
| **Bekendtgørelse nr. 1542 om dagtilbud** | **Sæt kryds her hvis bestemmelsen fraviges.**  | **HVOR: Angiv hvor i kommunen den fraviges. (helt eller delvist)** | **HVORNÅR: Angiv den periode hvor bestemmelsen fraviges - Dato for ikrafttrædelse og udløbsdato.** | **Angiv ny dato *hvis* fravigelsen stopper før angivet tid.** | **Bemærkninger mv. (evt. henvisning)** |
| **Kapitel 9****Obligatorisk læringstilbud** |
| **§ 45**. Når et barn er optaget i et obligatorisk læringstilbud efter dagtilbudslovens § 44 a, stk. 1, udgør kommunalbestyrelsens tilskud et beløb, der svarer til 100 pct. af udgifterne til pladsen, jf. dog stk. 2-8. |  |  |  |  |  |
| *Stk. 2.* Udgifter forbundet med barnets frokost i det obligatoriske læringstilbud skal afholdes af barnets forældre, jf. stk. 3-7. |  |  |  |  |  |
| *Stk. 3.* Hvis det obligatoriske læringstilbud foregår i en kommunal, selvejende eller udliciteret daginstitution efter dagtilbudslovens § 19, stk. 2-4, eller en enhed heri med et sundt frokostmåltid efter dagtilbudslovens § 16 a, stk. 1, skal forældrene betale udgiften pr. barn til frokostmåltidet som beregnet efter dagtilbudslovens § 32 a, jf. dog stk. 5. |  |  |  |  |  |
| *Stk. 4.* Hvis det obligatoriske læringstilbud foregår i en kommunal, selvejende eller udliciteret daginstitution efter dagtilbudslovens § 19, stk. 2-4, eller en enhed heri, hvor kommunalbestyrelsen har besluttet, at et sundt frokostmåltid indgår som en del af dagtilbudsydelsen, jf. dagtilbudslovens § 16 a, stk. 2, skal forældrene betale den af kommunalbestyrelsen estimerede udgift pr. barn til frokostmåltidet, jf. dog stk. 5. |  |  |  |  |  |
| *Stk. 5.* Kommunalbestyrelsen træffer efter ansøgning fra et barns forældre afgørelse om, at et barn kan fritages fra frokostmåltidet efter stk. 3 eller 4, hvis barnet har en lægedokumenteret allergi eller anden sygdom, som kræver en specialkost, jf. dagtilbudslovens § 16 a, stk. 3. Hvis et barn i et obligatorisk læringstilbud fritages for frokostmåltidet efter 1. pkt., skal forældrene selv sørge for, at barnet har frokost med i dagtilbuddet. |  |  |  |  |  |
| *Stk. 6.* Hvis det obligatoriske læringstilbud foregår i en kommunal, selvejende eller udliciteret daginstitution efter dagtilbudslovens § 19, stk. 2-4, eller en enhed heri, hvor forældrebestyrelsen, jf. dagtilbudslovens § 16 b, stk. 1, eller et flertal af forældre med børn i den pågældende enhed, jf. dagtilbudslovens § 16 b, stk. 2, har besluttet at fravælge et sundt frokostmåltid efter dagtilbudslovens § 16 a, stk. 1, og ikke har valgt at oprette en forældrearrangeret frokostordning efter dagtilbudslovens § 17, stk. 1, skal forældrene selv sørge for, at barnet har frokost med i dagtilbuddet. |  |  |  |  |  |
| *Stk. 7.* Hvis det obligatoriske læringstilbud foregår i en kommunal, selvejende eller udliciteret daginstitution efter dagtilbudslovens § 19, stk. 2-4, eller en enhed heri, hvor forældrebestyrelsen, jf. dagtilbudslovens § 16 b, stk. 1, eller et flertal af forældre med børn i den pågældende enhed, jf. dagtilbudslovens § 16 b, stk. 2, har besluttet at fravælge et sundt frokostmåltid efter dagtilbudslovens § 16 a, stk. 1, og samtidig har valgt at oprette en forældrearrangeret frokostordning efter dagtilbudslovens § 17, stk. 1, kan forældre til børn i et obligatorisk læringstilbud selv beslutte, om de vil benytte den forældrearrangerede frokostordning, eller at barnet har frokost med i dagtilbuddet. Hvis forældrene ønsker at benytte den forældrearrangerede frokostordning, skal forældrene betale udgifterne pr. barn til ordningen, jf. dagtilbudslovens § 17, stk. 7, 2. og 3. pkt. |  |  |  |  |  |
| *Stk. 8.* Forældre til børn, der er optaget i et obligatorisk læringstilbud efter dagtilbudslovens § 44 a, stk. 1, skal selv medbringe bleer, som barnet kan bruge, mens barnet er til stede i det obligatoriske læringstilbud. |  |  |  |  |  |

|  |
| --- |
| **§ 16 a, stk. 1, i dagtilbudsloven om et sundt frokostmåltid** **(og bekendtgørelse nr. 1542 om dagtilbud)** |
| **Har kommunen besluttet helt at fravige 16 a, stk. 1, i dagtilbudsloven om et sundt frokostmåltid? (sæt kryds til højre)****Hvis der sættes kryds, skal bekendtgørelse nr. 1542, kapitel 3-8 om tilskud til et sundt frokostmåltid ikke anvendes.** **Kommunen har dermed besluttet at fravige kapitel 3-8 i denne bekendtgørelse.**  |  |

|  |
| --- |
| **§ 17, stk. 1-3, i dagtilbudsloven om forældrearrangerede frokost og madordninger****(og bekendtgørelse nr. 1542 om dagtilbud)** |
| **Har kommunen besluttet helt at fravige § 17, stk. 1-3, i dagtilbudsloven om forældrearrangerede frokost og madordninger? (sæt kryds til højre)****Hvis der sættes kryds, skal bekendtgørelse nr. 1542, kapitel 4, 5, 7 og 9 om forældrearrangerede frokost og madordninger ikke anvendes.****Kommunen har dermed besluttet at fravige kapitel 4, 5, 7 og 9 i denne bekendtgørelse.**  |  |